CELEX: 62015TN0029
Language: el
Date: 2015-01-21 00:00:00
Title: Υπόθεση T-29/15: Προσφυγή της 21ης Ιανουαρίου 2015 — International Management Group κατά Επιτροπής

9.3.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 81/28
            
         Προσφυγή της 21ης Ιανουαρίου 2015 — International Management Group κατά Επιτροπής
   (Υπόθεση T-29/15)
   (2015/C 081/36)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: International Management Group (Βρυξέλλες, Βέλγιο) (εκπρόσωποι: M. Burgstaller και C. Farrell, Solicitors, και E. Wright, Barrister)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει το τροποποιημένο παράρτημα της εκτελεστικής αποφάσεως της Επιτροπής της 7ης Νοεμβρίου 2013 σχετικά με το ετήσιο πρόγραμμα δράσης για τη Μιανμάρ/Βιρμανία που πρόκειται να χρηματοδοτηθεί από τον γενικό προϋπολογισμό της Ευρωπαϊκής Ένωσης, ο οποίος ψηφίστηκε στις 16 Δεκεμβρίου 2014· και
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει επτά λόγους ακυρώσεως.
   
               1.
            
            
               Με τον πρώτο λόγο, προβάλλεται ότι η Επιτροπή δεν απέδειξε ότι η προσφεύγουσα δεν συμμορφώθηκε προς τις απαιτήσεις του άρθρου 53, στοιχείο δ', παράγραφος 1, του δημοσιονομικού κανονισμού του 2002 (1) και το άρθρο 60, παράγραφος 2, του δημοσιονομικού κανονισμού του 2012 (2).
            
         
               2.
            
            
               Με τον δεύτερο λόγο, η προσφεύγουσα προβάλλει ότι δεν υπήρξε αλλαγή στους κανόνες που εφαρμόζει στα λογιστικά της συστήματα, τα συστήματα ελέγχου, εσωτερικού ελέγχου, και συνάψεως συμβάσεων, ώστε να δικαιολογείται απόφαση της Επιτροπής να μην αναθέτει πλέον στην προσφεύγουσα καθήκοντα εκτελέσεως του προϋπολογισμού.
            
         
               3.
            
            
               Με τον τρίτο λόγο, η προσφεύγουσα προβάλλει ότι η Επιτροπή παρέβη την υποχρέωσή της να τηρήσει τις αρχές της χρηστής διοικήσεως και χρηστής δημοσιονομικής διαχειρίσεως.
            
         
               4.
            
            
               Με τον τέταρτο λόγο, η προσφεύγουσα προβάλλει ότι η Επιτροπή παρέβη τις υποχρεώσεις της σχετικά με την αρχή της διαφάνειας.
            
         
               5.
            
            
               Με τον πέμπτο λόγο, η προσφεύγουσα προβάλλει ότι η Επιτροπή δεν της υπέδειξε καμία δυνατότητα προσφυγής.
            
         
               6.
            
            
               Με τον έκτο λόγο, η προσφεύγουσα προβάλλει ότι η Επιτροπή παρέβη την υποχρέωσή της αιτιολογήσεως.
            
         
               7.
            
            
               Με τον έβδομο λόγο, η προσφεύγουσα προβάλλει ότι η λήψη των προσβαλλόμενων μέτρων συνιστά προσβολή του δικαιώματός της δικαιολογημένης εμπιστοσύνης.
            
         
      (1)  Κανονισμός (ΕΚ, Ευρατόμ) 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (EE L 248, σ. 1).
   
      (2)  Κανονισμός (ΕΕ, Ευρατόμ) 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) 1605/2002 του Συμβουλίου (ΕΕ L 298, σ. 1).